Árnyék Lények (Shadow Creatures)

* Mászkáló Horror
* Terrorbeak
* Úszó Horror

 **Spawn:** | "swimminghorror"

**"Nem tudom, hogy mit akarnak. Ők... ők csak néznek."**

*-Maxwell*

Az Árnyék Lények (Shadow Creature) egyfajta Szörnyek a Don't Starve világában. Az ellenséges Árnyék Lények rendelkeznek úgynevezett őrület aurával, amely a játékos Józanságát -100-al csökkenti percenként, ha a közelükben van, viszont ha megöljük őket, akkor visszakaphatunk egy kis mennyiségű Józanság pontot. Az Árnyék Lények haláluk után Rémálom Üzemanyagot (Nightmare Fuel) dobnak.

Az Árnyék Lények szinte bárhol előjöhetnek, ha a játékos Józanság szintje 82,5% alá esik. Ahogy a Józanság szint egyre jobban csökken, egyre "valódibbá" válnak ezek a lények, és ekkor már támadni is fogják a játékost (ez akkor fordul elő, ha a játékos Józanság szintje 15% alá esik). Az sem kizárt, hogy egyszerre 3 ilyen lény is megtámadja a játékost, ha ennyire alacsony a józanság szintje. Ezeket a lényeket nem tudjuk megvizsgálni, és a követőink nem tudnak segíteni nekünk, ha megtámadnak.

A Rémálom változata az Árnyék Lényeknek a Romok (Ruins) és esetenként a Barlangokban (Cave) jelennek meg, az úgynevezett Rémálom Fényekből (Nightmare Light), és Rémálom Repedésekből (Nightmare Fissure) a Rémálom Ciklus (Nightmare Cycle) alatt. Itt a lények akkor is láthatóvá válnak, és megtámadnak, ha a játékosnak nincs alacsonyan a józanság szintje, egészen addig, amíg a rémálom ciklus el nem éri a Nyugodt Fázist. Vedd figyelembe, hogy azok a lények, melyek a Rémálom Fényből érkeznek, nem adnak Józanság pontot megélősük után.

## Mászkáló Horror (Crawling Horror)

     A Mászkáló Horror, egy nagy kullancs-szerű Árnyék Lény, sok lábakkal. Ez a leggyakoribb típusa az Árnyék Lényeknek, és eredetileg azt gondolták, hogy csak ez az egy típus létezik.

Bár nem agresszív, ha a játékos Józanság szintje 15% felett van, csak a játékos közelében mászkál. A Mászkáló Horror agresszív lesz ha a játékos Józanság szintje 15% alá esik, ekkor a lény tovább csökkentheti a józanság szintet -100-al percenként, ha a közelünkben van. A Mászkáló Horror fel fog állni és ekkor láthatjuk a fogait is, miután a játékost célba vette. A Mászkáló Horror megölése után dobni fog egy Rémálom Üzemanyagot (Nightmare Fuel), és visszaad +15 Józanság pontot is.

A Mászkáló Horror könnyen legyőzhető közelharcban, ha ügyesek vagyunk. Menjünk hozzá közel, és támadjuk addig, amíg ő vissza nem akar támadni, ekkor távolodjunk el tőle, majd megint folytassuk ugyan ezzel a módszerrel a támadást (ezt nevezik 'kiteolásnak').

Mászkáló Horror Rémálom változatával találkozhatunk a Romoknál (Ruins), (és olyankor a Barlangokban). Megtámadják a játékost, függetlenül a józanság szintjétől. Ezek csak a Rémálom Fényekből és a Rémálom Repedésekből jönnek elő, valamint ezek megölése után nem kapunk vissza Józanság pontokat.

A Mászkáló Horrornak lassabb a mozgási sebességi a játékosénál, ezért könnyen le lehet hagyni őket. Ha már elég távol kerültünk tőlük, akkor visszamennek a Rémálom Fényhez, vagy a Rémálom Repedéshez, ahonnan előjöttek. A másik Mászkáló Horror viszont végig követi a játékost , addig, amíg annak alacsony a józanság szintje.

## Terrorbeak ('Terrorcsőr')

     A Terrorbeak egy Árnyék Lény, mely egy hatalmas csőrrel, vékony testtel, és több kis lábbal rendelkezik. Ez nem olyan gyakori, mint a Mászkáló Horror.

Ellentétben a Mászáló Horrorral, ezek csak akkor jönnek elő, ha a játékos Józanság szintje 15% alá esik. A lény aurája tovább csökkenti a Józanság szintet -100-al percenként. A Terrorbeak-ok megölése után dobnak egy Rémálom Üzemanyagot (Nightmare Fuel), és visszaadnak 33 józanság pontot, ami elegendő ahhoz, hogy az ellenséges Árnyék Lények újra semlegessé váljanak. A játékosok könnyen le tudják őket győzni, ha csapdába ejtik őket például a vízpartnál, vagy egy Bumeránggal (Boomerang), vagy más távolsági fegyverrel támadnak rájuk.

A Terrorbeak könnyen legyőzhető közelharcban, ha ügyesek vagyunk. Menjünk hozzá közel, és támadjuk addig, amíg ő vissza nem akar támadni, ekkor távolodjunk el tőle, majd megint folytassuk ugyan ezzel a módszerrel a támadást (ezt nevezik 'kiteolásnak').

A Terrorbeak Rémálom változatával találkozhatunk a Romoknál (Ruins), (és olyankor a Barlangokban). Megtámadják a játékost, függetlenül a józanság szintjétől. Ezek csak a Rémálom Fényekből és a Rémálom Repedésekből jönnek elő, valamint ezek megölése után nem kapunk vissza Józanság pontokat.

A Terrorbeak gyorsabban halad a játékosnál -körülbelül olyan gyors, mint egy játékos a Sétabot (Walking Cane) használatával- és nem lehet könnyen lehagyni őket. Ha hagyjuk, hogy lecsapjon ránk, akkor megáll és egy kis szünetet tart, miközben egy fenyegető animációt hajt végre, ilyenkor nyerhetünk egy kis időt a meneküléshez, ekkor visszatér a Rémálom Fényhez, vagy a Rémálom Repedéshez, ahonnan előjöttek. A másik Terrorbeak viszont végig követi a játékost , addig, amíg annak alacsony a józanság szintje.

Az alábbi táblázatban azt láthatjuk, hogy mennyi ütés szükséges egy adott fegyverre ahhoz, hogy megöljünk egy Mászkáló Horrort, vagy egy Terrorbeak-ot, ha a karakter sebzése alapértelmezett.

## Úszó Horror (Swimming Horror)

        Az Úszó Horror egy Árnyék Lény, mellyel a vízen hajózva találkozhatunk a Shipwrecked (Hajótörött) kiegészítőben. Ezek a lények a Sekély Óceánban (Shallow Ocean) találhatóak. Ezek a lények nem hagyják abba az üldözést, kivéve, ha a játékos elhagyja a Sekély Óceánt, vagy partra száll.

## Éjszakai Kéz

Az Éjszakai Kéz egy Árnyék Lény, mely a sötétségből érkezik, és megpróbálja eloltani a játékos tűzét. Megjelenésekor mindig egy hátborzongató zenedoboz hangot hallhatunk. Akár 3 Éjszakai Kéz is megjelenhet egyszerre.

Az Éjszakai Kéz csökkenti a tűz intenzitását 50%-kal. Az Éjszakai Kezek rendelkeznek Őrület aurával, mely azt jelenti, hogy -40 józanság pontot veszíthet a játékos percenként, ha a közelében van. Ha a játékos megindul az Éjszakai Kéz felé, akkor az visszahúzodik a sötétségbe egy ideig, aztán újra elkezd közelíteni a tűz felé. Ha egy játékos elég mélyre elkergeti a sötétségbe, akkor az teljesen eltűnik.

Amikor a tűz a legnagyobb lánggal ég, nem valószínű, hogy akár három kéz el tudja oltani egyszerre. Egy lehetséges taktika, hogy folyamatosan maximális lángon tartjuk a tűzet, bár ez elég sok nyersanyagot vehet igénybe. Ha egy második tüzet helyezünk arra a pontra ahol a kéz feltűnik, vagy egy Bányász Sisakkal (Mine Hat) a közelébe megyünk, akkor elűzhetjük őket. Ha Szentjánosbogarak (Fireflies) jelennek meg a tűz körül, akkor esetleg ők is el tudják űzni az Éjszakai Kezeket.

Az Éjszakai Kezeket úgy is megsemmisíthetjük, ha a fényforrás elég világossá válik. Például ha akkor jelenik meg a kéz, ha a tűz nagyon alacsony lángon ég, akkor ha azt maxra lobbantjuk, akkor teljesen előzhetjük, vagy ha használjuk a Vakondlátót (Moggles).

## Mr. Skits

    A Mr. Skits egy kicsi kígyó-szerű Árnyék Lény, mely bármikor megjelenhet, amikor a játékos Józanság szintje 82,5% alatt van. Ő nem tud megtámadni, és mi sem tudjuk megtámadni őt. Ha közel megyünk hozzá, akkor eltűnik. Az célja, hogy emlékeztesse a játékost, hogy a Józanság szintje alacsony, és hogy megijessze a játékost.

Mr Skitsek néha felvillanhatnak a képernyőn kár másodpercre, majd eltűnnek. Láthatjuk őket repülni is az Obeliszkeknél is.

Láthatjuk kijönni a láda csapdákból is, amikor a játékos kinyitja őket.

## Mr. Skittish

    Mr Skittish a Shipwrecked (Hajótörött) kiegészítőben található. Ugyan azt a funkciót tölti be mint Mr. Skits. A tengeren jelenik meg.

## Árnyék Figyelő (Shadow Watcher)

Az Árnyék Figyelő egy hosszú, vékony Árnyék Lény, mely a fényforrásnál jelenik meg éjjel (beleértve a feltöltődött Villámhárítóknál (Lightning Rod) is), amikor a játékos Józanság szintje 65% alatt van. Ez nem tud megtámadni, és mi se tudjuk megtámadni, valamint eltűnnek ha a játékos rááll, vagy ha hajnalodik.

Csak ijesztgeti a játékost éjjel. Célja ismeretlen. Feltűnik a William Carter kirakósban.

## Szemek

A szemek Árnyék Lények, amelyek a teljes sötétségben jelennek meg, amikor a játékos Józanság szintje 80%-alatt van. Ezek nem befolyásolják a játékost semmilyen módon, és eltűnnek, amikor közel megyünk hozzájuk. Ahogy a játékos több Józanság pontot veszít, több szem jelenik meg. Először kis kerek, majd egyre fenyegetőbb szemek jelennek meg. A Fák és egyéb akadályok képesek blokkolni a szemet a sötétségben, így lehet hogy létrejönnek félszemű Árnyék Lények is.

A Túlélő Módban a szemek láthatóak lesznek a játékos Józanság szintjétől függetlenül.

## Apróságok

* Maxwell az Árnyék Lényekre az "ők" kifejezést használja. Úgy értelmezhetjük, hogy ezek a titokzatos lények ellenörzik a világot, melyben a történet játszódik.

* Az Árnyék Lények immúnisak a Fog Csapdákra (Tooth Trap), és a Méh Aknákra (Bee Mine).

* A közeli Árnyék Lények megakadályoztatik, hogy használjuk a Szalma Hálózsákokat (Straw Roll), a Szőrme Hálózsákokat (Fur Roll), valamint a Sátrakat (Tent), vagy a Féltetős Sziesztázót (Siesta Lean-to).

* Az Árnyék Lények az egyetlen olyan lények, melyek szabadon képesek mozogni a Falakon és az Akadályokon át, mely elválassza a földet és óceánt. Csak akkor ha nem agresszívak. Amikor a Józanság szint 15% alá csökken, akkor nyilvánvalóan fizikai állapotukban nem tudják ezeket végrehajtani.

* Lehetséges, hogy a villámcsapás is el tudja űzni az Éjszakai kezeket.

* Az Úszó Horror kinézete nagyon hasonlít a Loch Ness-i szörny kinézetére.

## Hibák

* A zene melyet az Éjszakai Kéz okoz, a végtelenségig lejátszódik néha. Ezt a problémát megoldhatjuk, ha kilépünk, majd visszalépünk a játékba.

* A Terrorbeak teste eltűnik, csak a csőre, és a lába látható olykor.

* A Szemek megjelennek a megvilágított területeken.

* Az Éjszakai Kéz megjelenik az óceánon.